Andreas Dushi

__NOINDEX__

Andreas Dushi (Shkodër, 10 shtator 1999 - ) është shkrimtar, përkthyes dhe redaktor shqiptar.

 Jeta 
U lind në Shkodër më 10 shtator 1999. Arsimin fillor dhe atë të mesëm e mori pranë shkollave katolike të qytetit, ndërsa atë universitar për Gjuhë Shqipe dhe Letërsi pranë universitetit të Shkodrës “Luigj Gurakuqi”. Studimet pasuniversitare i vijoi në Universitetin e Tiranës për Letërsi shqipe dhe Antropologji kulturore.

Romani i tij i parë “Marrja e gjakut” i cili u nominua nga Ministria e Kulturës si një ndër tre romanet më të mira të vitit.

Është redaktor përgjegjës i gazetës letrare "ExLibris” si dhe punon pranë Bibliotekës Kombëtare të Shqipërisë.

 Vepra 
majtas|parapamje|236x236px
Së pari ka botuar vëllimin poetik Krishti vesh me t'kuqe (Muzgu, 2017) dhe vëllim me novela e tregime Kur vdekja të na bashkojë (Fishta, 2017). Romani i parë i tij është Marrja e gjakut (Onufri, 2018) u përcoll me vëmendje nga shkrimtari Visar Zhiti, si dhe nga studjuesi Alfred Çapaliku.parapamje|278x278px
Më 2019 me shtëpinë botuese Albas botoi Pragu i braktisjes, i cili u nominua për Çmimin Evropian të Letërsisë. Më 2022 botoi romanin e fundit, Në besë të tatuazhit tënd i cili fitoi Çmimin Atë Zef Pllumi për vitin 2023.

Krijimtaria e tij është përkthyer në gjuhë të huaja si në sllovenisht, anglisht, kroatisht dhe italisht; duke u përfshirë së bashku me autorë të tjerë bashkëkohorë në antologjinë La mamma e l’umidità.

Në vitin 2023 fitoni çmimin letrar mbarëkombëtar "Atë Zef Pllumi" me romanin "Në besë të tatuzhit tënd" me motivacionin "Për zhdërvjelltësinë dhe natyrshmërinë e rrëfimit; ligjërimin e pasur artistik; ndërtimin kompozocional si dhe kurajon e një shkrimtari të ri për të reflektuar e shprehur artistikisht problematikat e qenies njerëzore në tërësi dhe të asaj shqiptare në veçanti."

Ky roman është botuar edhe në italisht nga "Besa Editricce" dhe rumanisht nga "Asdren".

 Referime 

Kategoria:Lindje 1999
Kategoria:Prozatorë shqiptarë
Kategoria:Shkrimtarë nga Shkodra